stanford-oval/wikipedia huggingface dataset:
André Darrigade

André Darrigade
André Darrigade (s. 24. huhtikuuta 1929) on ranskalainen maantiepyöräilijä. Hän voitti vuoden 1959 maailmanmestaruuskilpailut ja sai Ranskan ympäriajossa maillot vert'n kahdesti, vuosina 1959 ja 1961.
Maillot jauneen Darrigade sai pukeutua 18 kertaa. Tourin kokonaiskilpailuissa hän ei kuitenkaan menestynyt yhtä hyvin; hänen paras saavutuksensa oli ajon lopussa 16. sija.
Darrigade voitti vuoden 1956 Lombardian ympäriajon.
Miesten maantiepyöräilyn maantieajon maailmanmestarit
Archánesin arkeologinen museo

| Archánesin arkeologinen museo Αρχαιολογικό Μουσείο Αρχανών |
| --- | --- |
 Archánesin arkeologinen museo.
Tyyppi:  arkeologinen museo
Sijainti:  (Epáno) Archánes, Archánes-Asteroúsia, Iraklion, Kreeta, Kreikka
Perustettu:  1993
Koordinaatit:  35°14′6″N, 25°9′31″E
 fiArchánesin arkeologinen museo 
   
Archánesin arkeologinen museo (kreik. Αρχαιολογικό Μουσείο Αρχανών, Archaiologikó Mouseío Archanón; myös Archánesin arkeologinen kokoelma, Αρχαιολογική Συλλογή Αρχανών, Archaiologikí Syllogí Archanón) on arkeologinen museo Archánesin kaupungissa Kreetan saarella Kreikassa. Se esittelee lähialueen minolaisaikaisia löydöksiä.
Museo on perustettu vuonna 1993. Se toimii uusklassisessa rakennuksessa, entisessä koulutalossa, Archánesin Tzamín kaupunginosassa. Museon pinta-ala on noin 570 m².
Kokoelmat

Museon kokoelmiin kuuluu löytöjä erityisesti Archánesin palatsista, Anemóspiliasta sekä Fournín hautausmaalta. Kokoelmat koostuvat pääasiassa keramiikasta sekä kivestä kaiverretuista esineistä. Monet merkittävimmät löydöt, kuten kultakorut, sinettileimasimet ja metalliesineet, ovat turvallisuussyistä Iraklionin arkeologisessa museossa.
Lamppu, Archánes.
Eläinfiguriineja, Archánes.
Tripodi-uhripöytä, Archánes.
Pithos, Archánes.
Pyksis, Fourní.
Vaasi, Fourní.
Ruukku, Fourní.
Rhyton, Fourní.
Viininpuristusastia, Fourní.
Hautaus.
Aiheesta muualla

Kuvia tai muita tiedostoja aiheesta Archánesin arkeologinen museo Wikimedia Commonsissa
Aspudden

Aspuddenin rakennuskantaa.
Aspudden (lempinimeltään Aspside) on yksi Ruotsin pääkaupungin Tukholman kaupunginosista. Se sijaitsee Tukholman eteläosassa, ja kuuluu Hägersten-Liljeholmenin kaupunginosa-alueeseen. Kaupunginosaa rajaavat Gröndalin, Midsommarkransenin, Hägerstenin ja Liljeholmenin kaupunginosat. Kaupunginosa muodostettiin vuonna 1926.
Aspuddenissa asuu noin 7 900 ihmistä, ja se on pinta-alaltaan 1,17 neliökilometrin suuruinen. Kaupunginosa sai nykyisen nimensä vuonna 1934. Nimi on juontaa juurensa alueella sijainneesta samannimisestä torpasta. Kun Aspudden vuonna 1926 muodostettiin, se tunnettiin nimellä Vinterviken.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Asprángeloi

| Asprángeloi Ασπράγγελοι |
| --- | --- |
 Asprángeloi
 Koordinaatit: 39°49′21″N, 20°43′40″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Zagóri
Hallinto:  
 – Asutustyyppi:  kylä
 – Kallikrates-koodi:  1804010101
Väkiluku (2011):  165
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Asprángeloi (kreik. Ασπράγγελοι; myös Asprángeli) on Kreikan kylä, joka kuuluu hallinnollisesti Zagórin kuntaan, Ioánninan alueyksikköön ja Epeiroksen alueeseen. Aiemmin kylä kuului Kentrikó Zagórin kuntaan ja vuodesta 2011 lähtien Zagórin kunnan Kentrikó Zagórin kunnallisyksikköön. Kylä muodostaa oman kyläyhdyskuntansa (Τοπική Κοινότητα Ασπραγγέλων, Topikí Koinótita Asprangélon). Kylän väkiluku on 165 (vuonna 2011). Asprángeloi on Zagórin kunnan kuntakeskus.
Asprángeloi, suomeksi ”Valkoenkelit”, sijaitsee laaksossa Mitsikéli-vuorilla noin 21 kilometriä Ioánninasta luoteeseen.
Archángelos (Ródos)

| Archángelos Αρχάγγελος |
| --- | --- |
 Archángeloksen kaupunki.
 Kunnallisyksikön sijainti
 Archángelos
 Koordinaatit: 36°13′N, 28°07′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  690102
Väkiluku (2011):  7 615
 – Kaupunki­yhdys­kunta:  5 476
 – Kaupunki:  5 384
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Archángelos (kreik. Αρχάγγελος) on Kreikan kaupunki sekä samanniminen Ródoksen kunnan kunnallisyksikkö (Δημοτική Ενότητα Αρχαγγέλου, Dimotikí Enótita Archangélou) ja entinen itsenäinen kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Koko kunnallisyksikön väkiluku on 7 615 ja varsinaisen Archángeloksen kaupungin väkiluku 5 384 (vuonna 2011).
Archángelos sijaitsee Ródoksen itärannikolla noin 30 kilometriä saaren pääkaupungista Ródoksesta etelään. Archángelos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Attávyroksen, Ialysóksen, Kallithéan, Kámeiroksen, Líndoksen, Nótia Ródoksen ja Petaloúdesin kanssa.
Archángeloksen kaupungissa on arkkienkeli Mikaelille pyhitetty kirkko vuodelta 1845. Muita alueen nähtävyyksiä ovat Tsampíkan luostari, Koúmeloksen tippukiviluola ja Stegnán uimaranta.
Kunnallisyksikön osat

Archángeloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Archángelos | Archángelos | 5 384 |
| Archángelos | Tsampíkan luostari (Monastíri i Tsampíka) | 35 |
| Archángelos | Stegná | 57 |
| Malónas | Charáki | 153 |
| Malónas | Malónas | 982 |
| Másari | Másari | 1 004 |
Yhteensä: 7 615
Aiheesta muualla

Kuvia tai muita tiedostoja aiheesta Archángelos Wikimedia Commonsissa
Δημοτική Ενότητα Αρχαγγέλου. Δήμος Ρόδου. Archángeloksen kunnallisyksikön verkkosivu. (kreikaksi)
Arokärsämö

| Arokärsämö |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Asteridit
Lahko::  Asterales
Heimo::  Asterikasvit Asteraceae
Alaheimo::  Asteroideae
Suku::  Kärsämöt Achillea
Sektio::  Achillea
Laji::  stepposa
Kaksiosainen nimi
 Achillea stepposa  Klokov & Krytzka 
Katso myös
   Arokärsämö Wikispeciesissä   Arokärsämö Commonsissa 
Infobox OKNimi-testi OK: 
Arokärsämö (Achillea stepposa) on asterikasvien (Asteraceae) heimoon, kärsämöiden (Achillea) sukuun kuuluva kasvilaji.
Arokärsämö voi kasvaa 20–70 cm korkeaksi. Sillä on suikertava, monihaarainen juurakko, ja varret kasvavat yksittäin tai enintään kymmenen kappaleen ryhmissä. Varret ovat kasvutavaltaan pystyjä tai kohenevia ja niissä on pitkiä, kaarevia karvoja. Lehdet ovat yleismuodoltaan tasasoukkia tai suikeita sekä kolmeen kertaan liuskoittuneita. Tyvilehdet sekä alimmat varsilehdet ovat 5–35 cm pitkiä ja 0,7–2,5 cm leveitä. Varsien keskiosien sekä yläosien lehdet ovat pienempiä; ne ovat 2–10 cm pitkiä ja 0,4–2,2 cm leveitä. Kukintona on monista mykeröistä koostuva huiskilomainen mykeröstö. Mykeröiden kielimäiset laitakukat ovat muodoltaan soikeita tai lähes pyöreitä ja väriltään valkoisia tai kellertävänvalkoisia. Arokärsämö kukkii kesä–elokuussa ja tuottaa hedelmiä heinä–syyskuussa. Hedelminä olevat pähkylät ovat pitkulaisia, 1,3–2,3 mm pitkiä ja 0,6–0,7 mm leveitä. Arokärsämö on elomuodoltaan hemikryptofyytti.
Arokärsämö kasvaa kuivien metsien reunoilla yhdessä nukkatammien (Quercus pubescens) kanssa, kuivilla niityillä, aromaisilla mäillä sekä kalkkikivi- ja lössipohjaisilla rinteillä. Arokärsämö on tyypillinen kuivien ja hieman kivikkoisten aromaisten kasvupaikkojen laji. Arokärsämöä tavataan Itä-Euroopassa, Krimin alueella, Keski-Aasian pohjoisosissa sekä läntisen Siperian eteläosissa.
Aiheesta muualla

Laji.fi: Arokärsämö (Achillea stepposa)
Global Biodiversity Information Facility (GBIF): Achillea stepposa (englanniksi)
Asemakylä

Asemakylä tai Asemankylä on perinteisesti kunnan tai pitäjän rautatieaseman ympärille muodostuneelle kylälle annettu paikannimi. Katso myös Asemanseutu.
Asemakylä, kylä Sievissä
Asemakylä, kylä Haukiputaalla
Asemakylä, kylä Kuivaniemen taajamassa Iin kunnassa
Asemakylä, kylä Lempäälässä
Asemakylä (Pikkaralan Asemakylä), kylä Pikkaralassa Oulussa
Asemakylä, Simon kunnan keskustaajama
Asemankylä, kylä Haukivuorella
Asemankylä, kylä Iissä
Asemankylä, kylä Kontiolahdella
Asemankylä, kylä Laukaassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Asemakylä”, voi hakea sivunnimihaulla, laajalla sivunnimihaulla tai tekstihaulla.
Androtion (puhuja)

| Androtion> Ἀνδροτίων.Henkilötiedot |
| --- | --- |
Syntynyt: 300-luku eaa. Ateena
Kuollut: 300-luku eaa.
Ammatti:  reettori, kirjailija
Kirjailija
Tuotannon kieli: muinaiskreikka
Aikakausi:  antiikki
Aiheesta muualla
Löydä lisää kirjailijoitaKirjallisuuden teemasivulta
Androtion (m.kreik. Ἀνδροτίων, Androtiōn; 300-luku eaa.) oli antiikin kreikkalainen reettori eli puhuja, joka oli kotoisin Ateenasta.
Elämä

Androtion oli Andronin poika, Isokrateen oppilas ja Demostheneen aikalainen. Hänen poliittisista kannoistaan ja puoluekunnastaan ei ole tietoa, mutta Ulpianus antaa hänestä kuvan yhtenä aikansa johtavista demagogeista. Hän vaikuttaa olleen taitava ja kaunopuheinen puhuja. Demostheneen puheiden joukossa on säilynyt puhe Androtionia vastaan. Demosthenes kirjoitti sen 27-vuotiaana, ja jäljitteli siinä Isokrateen ja Androtionin kaunopuheista tyyliä.
Demostheneen puheen aiheena oli seuraava: Androtion oli suostutellut kansan äänestämään jostakin asiasta lakien tai tapojen vastaisesti. Euktemon ja Diodoros syyttivät häntä tästä, ja vaativat oikeuksien viemistä häneltä, osaksi koska hän oli ehdottanut laitonta äänestystä, ja osaksi joidenkin muiden väärinkäytösten vuoksi. Demosthenes kirjoitti puheen Androtionia vastaan Diodorokselle, toiselle syyttäjistä, joka piti sen. Kiistan lopputulosta ei tiedetä.
Teokset

Androtionin puheet eivät ole säilyneet nykyaikaan, lukuun ottamatta katkelmaa, jonka Aristoteles on säilyttänyt ja jota hän kehuu. Puheiden lisäksi jotkut tutkijat ovat laittaneet Androtionin nimiin tekstin nimeltä Erotikos, joka on säilynyt Demostheneen puheiden joukossa, mutta tämä tulkinta on myös kyseenalaistettu.
Jotkut tutkijat ovat pitäneet tätä Androtionia samana henkilönä kuin historioitsija Androtion, joka kirjoitti Attikan historiasta.
Aquaman: War of the Water Worlds

| Aquaman: War of the Water Worlds |
| --- | --- |

Julkaisija:  Inverse Ink
Julkaistu:  NA 1996
Lajityyppi:  seikkailupeli
Pelimuoto:  yksinpeli
Alusta:  Macintosh Windows Windows 3.x
Lisää peliartikkeleitaVideopelien teemasivulla
Infobox OK   : 
Aquaman: War of the Water Worlds on Inverse Inkin julkaisema seikkailupeli, joka on julkaistu vuonna 1996 Macintoshille ja Windowsille. Peli perustuu vuoden 1968 Aquaman-animaatiosarjaan. Pelissä pelataan vain DC Comicsin kustantamalla nimikkohahmolla Vesimiehellä, jonka tarkoitus on suojella merta juonikkaalta haita muistuttavalta imukoneelta.
Aiheesta muualla

Aquaman: War of the Water Worlds MobyGamesissa (englanniksi)
Aquaman: War of the Water Worlds Internet Movie Databasessa (englanniksi)
https://searchworks.stanford.edu/view/10331942
Androstenedioni

| Androstenedioni |
| --- | --- |

Tunnisteet
IUPAC-nimi:  (8R,9S,10R,13S,14S)-10,13-dimetyyli-2,6,7,8,9,11,12,14,15, 16-dekahydro-1H-syklopenta[a]fenantreeni-3,17-dioni
CAS-numero:  63-05-8
PubChem CID:  6128
SMILES:  CC12CCC(=O)C=C1CCC3C2CCC4(C3CCC4=O)C 
Ominaisuudet
Molekyylikaava:  C19H26O2
Moolimassa:  286,398 g/mol
Sulamispiste:  158 °C 
Liukoisuus veteen:  57,8 mg/l 
Androstenedioni (	C19H26O2) on steroidihormoni. Hormonia syntyy ihmisellä kiveksissä, munasarjoissa ja lisämunuaisissa. Androstenedioni voi toimia sekä testosteronin että estradiolin ja estronin esiasteena . Eräät eläimet käyttävät hormonia sukupuolten väliseen kanssakäymiseen muun muassa kultakalakoiraat vapauttavat androsteronia houkutellakseen naaraita
Androstenedionin vaikutuksia

Luonnollisella androstenedionilla on vain vähän aineesta itsestään johtuvia vaikutuksia. Sen sijaan sen hormonijohdannaiset androgeenit ja estrogeenit ovat tärkeässä osassa sukukypsyyden kehittymisessä.  Androstenedionin on väitetty lisäävän lihasmassaa. Tutkimusten mukaan aineella ei kuitenkaan ole huomattavaa vaikutusta. Androstenedionin käyttö on kielletty urheilussa. Androstenedionin käyttö voi aiheuttaa miehillä rintojen suurenemista, hiusten menetystä, aknea ja jopa maksavaurioita .
Aiheesta muualla

DrugBank: 4-Androstenedione (englanniksi)
Human Metabolome Database: Androstenedione (englanniksi)
Kyoto Encyclopedia of Genes and Genomes (KEGG): Androstenedione (englanniksi)
Pherobase: Semiochemical - 4-androsten-3Kt17Kt (englanniksi)
Aqualand Maspalomas

Kuva vuodelta 2006.
Aqualand Maspalomas (aiemmin nimellä Aquasur) on vesipuisto Kanariansaarten Gran Canarian saarella lähellä Maspalomasia. Se on Kanariansaarten toiseksi suurin vesipuisto Teneriffalla sijaitsevan Siam Parkin jälkeen. Aqualandissa on 33 vesiliukumäkeä, ja siellä voi myös uida merileijonien kanssa. Puisto on avoinna vuoden jokaisena päivänä, ja sinne pääsee bussilla Playa del Inglésistä ja Puerto Ricosta. Sisäänpääsymaksu kaudella 2011–2012 oli aikuisilta 25 ja alle 12-vuotiailta 18 euroa.
Aqualand Maspalomas kuuluu eurooppalaiseen 14 vesipuiston Aqualand-ketjuun, jonka omistaa Suomenkin huvipuistomarkkinoilla toimiva espanjalainen Aspro Parks -konserni. Aspro omistaa myös Aqualandista 8 kilometriä pohjoiseen sijaitsevan Palmitos Parkin, jossa on eläintarha, delfinaario ja kasvitieteellinen puutarha. Vuonna 2014 Aspro Parks ilmoitti investoivansa näihin kahteen kohteeseen 30 miljoonaa euroa vuoteen 2017 mennessä.
Aiheesta muualla

Vesipuiston kotisivut (Arkistoitu – Internet Archive)
Artland

Artland voi tarkoittaa seuraavia:
Artland, kunta Ala-Saksissa.
Artland, historiallinen alue Ala-Saksissa
Artland, japanilainen animaatiostudio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Artland”, voi hakea sivunnimihaulla, laajalla sivunnimihaulla tai tekstihaulla.
Asemakylä (Kuivaniemi)

Vuonna 1904 valmistunut vanha asemarakennus Kuivaniemen Kirkonkylässä, joka jäi sivuun radan oikaistua nykyisen Asemakylän kohdalta.
Asemakylä on Iin kunnassa Oulu–Tornio-rautatien itäpuolella Oijärventien varrella sijaitseva taajama, joka on entisen Kuivaniemen kunnan keskustaajama. Asemankylän taajamassa oli vuoden 2011 lopussa 912 asukasta.
Kylä on muodostunut aikanaan Kuivaniemen entisen rautatieaseman läheisyyteen. Asemakylällä on muun muassa kaksi päivittäistavarakauppaa ja muuta liiketoimintaa. Asemakylällä on myös kunnantalo, alakoulu ja kiertävä päiväkoti. Yleisesti rautatien länsipuolella sijaitsevat urheilukenttä ja teollisuusalue sekä valtatie 4:n länsipuolella sijaitseva yläkoulu lasketaan kuuluvaksi Asemakylään.
Kuivaniemen Asemakylää saatetaan kutsua joskus myös lyhyesti Kuivaniemeksi, vaikka Kuivaniemen alue sisältää myös muut entisen Kuivaniemen kunnan kylät.
Asahikawa

| Asahikawa-shi (旭川市) |
| --- | --- |
 Kauppakatu Asahikawan keskustassa
 lippu:  Sinetti
 Asahikawan sijainti Hokkaidōn pohjoisosassa.
 Asahikawa-shi
 Koordinaatit: 43°46′N, 142°22′E 
Valtio:  Japani
Alue:  Hokkaidō
Prefektuuri:  Hokkaidō
Yleiskehitystoimisto:  Kamikawan yleiskehitystoimisto
Hallinto:  
 – Pormestari:  Masahito Nishikawa
Pinta-ala:  
 – Kokonaispinta-ala:  747,60 km²
Väkiluku (2015):  346 038
 – Väestötiheys:  462,9 as./km²
Symbolit:  
 – Kukka:  Atsalea
 – Puu:  Sorbus commixta
 – Lintu:  Tilhi
 – Hyönteinen:  Oecanthus longicauda
 
 http://www.city.asahikawa.hokkaido.jp/ 
Infobox OKVirheellinen NIMI-arvo: 
Asahikawa (jap. 旭川市, Asahikawa-shi) on kaupunki Japanissa. Se on Hokkaidōn saaren toiseksi suurin kaupunki heti Sapporon jälkeen. Kaupungissa on 346 038 asukasta (2015). Asahikawa perustettiin 1. elokuuta 1922. Se on nimitetty yhdeksi Japanin ydinkaupungeista.
Asahikawassa on lentoasema, ja Japanin maapuolustusvoimien toinen divisioona pitää kaupungissa päämajaansa. Asahikawan matkailukohteisiin kuuluvat eläintarha, hiihtokeskus ja Asahibashin silta.
Aiheesta muualla

Kuvia tai muita tiedostoja aiheesta Asahikawa Wikimedia Commonsissa
Kaupungin verkkosivusto (japaniksi)
Arvo Makkonen

Arvo Johannes Makkonen (15. lokakuuta 1894 Helsinki – 26. heinäkuuta 1956 Helsinki) oli suomalainen Marraskuun ryhmään kuulunut taidemaalari.
Makkonen kävi Taideteollisen keskuskoulun iltakursseja 1910–1911 ja Suomen Taideyhdistyksen piirustuskoulua 1911–1913. Hän osallistui Suomen Taiteilijain näyttelyihin useaan otteeseen vuosien 1912 ja 1943 välillä. Hänen töitään oli näytteillä ulkomailla Kööpenhaminassa 1919, Tukholmassa ja Oslossa 1929, Tallinnassa 1930, Tartossa 1931, Amsterdamissa ja Antwerpenissä 1931, Saksassa 1935, Oslossa 1936, Milanossa ja Roomassa 1937 sekä Oslossa, Göteborgissa ja Tukholmassa 1940.
Teoksia

Omakuva : öljymaalaus. 1917
Maisema Askolasta : öljymaalaus. 1924
Ranta, maisema Suursaarelta : öljymaalaus. 1935
Eukon tupa : öljymaalaus.
Aiheesta muualla

Arvo Makkonen Kansallisgallerian kokoelmissa
Suomalaisen kuvataiteen bibliografia : Arvo Makkonen
Arto Alaspää

| Arto Alaspää> Henkilötiedot |
| --- | --- |
Syntynyt: 1. toukokuuta 1946 Vanaja
Ammatti:  laulaja, juristi
Arto Lauri Juhani Alaspää (s. 1. toukokuuta 1946 Vanaja) toimi Suomen Ääni- ja kuvatallennetuottajat ÄKT ry:n (nyk. Musiikkituottajat ry) toiminnanjohtajana 1975–2009. 1970-luvulta alken Alaspää on myös osallistunut trumpetistina ja laulajana 1 800 levytykseen.
Alaspää valmistui ylioppilaaksi vuonna 1965 ja suoritti oikeustieteen kandidaatin tutkinnon Helsingin yliopistossa vuonna 1971. Opiskeluaikoina hän elätti itsensä soittamalla. Alaspää oli mukana Jussi and the Boys ja Explosion Brass -yhtyeissä ja soitti vuoden verran Tapani Kansan taustayhtyeessä, toimi trumpetistina Radion tanssiorkesterissa ja esiintyi ravintolashow’ssa muiden muassa Carolan ja Lasse Mårtensonin kanssa.
Juristiksi valmistuttuaan Alaspää toimi noin vuoden verran Helsingin vs. kaupunginviskaalina, kunnes vuonna 1972 Vexi Salmi houkutteli hänet Musiikki Fazerille töihin. Alaspää työskenteli yrityksen kustannuslakimiehenä 1972–1979, kustannuspäällikkönä 1979 ja tekijänoikeuslakimiehenä 1980–1982. Vuonna 1982 hän siirtyi ÄKT:n täysipäiväiseksi toiminnanjohtajaksi. Hän jäi tehtävästä eläkkeelle vuonna 2009.
Työnsä ohella Alaspää toimi Musiikinkustantajat ry:n toiminnanjohtajana vuosina 1978–1984. Lisäksi hän on ollut Uuden iloisen teatterin kannatusyhdistyksen puheenjohtaja vuodesta 1979, erilaisissa luottamustehtävissä Kansainvälisessä ääniteollisuusjärjestössä (IFPI) vuosina 1982–2010, Tekijänoikeusneuvoston jäsenenä (1985–2010), ESEK:n varapuheenjohtajana (1985–2010), Gramex ry:n hallituksessa (1986–2010), Tuotos ry:n hallituksessa (1997–2009) ja lukuisissa muissa luottamustoimissa.
Alaspää on osallistunut lukuisiin levytyksiin taustalaulajana, koska hänellä on kuorotaustaa ja nuotinlukutaito. Kun tarvittiin tasokasta lauluyhtyettä tekemään ulkomaisten kappaleiden cover-versioita, perustettiin Silhuetit, jonka tunnetuimpia levytyksiä on Jos mulle sydämesi annat. Alaspää on laulanut myös The Fantastic Four -yhtyeessä ja Hämäläis-Osakunnan laulajissa. Trumpettia hän on soittanut Esko Linnavallin yhtyeessä, JASO Big Bandissä, puhallinorkesteri Rempsetissä, Kari Fall Syndikaatissa ja Hämäläis-Osakunnan soittajissa. Vuonna 1995 Alaspäälle myönnettiin Erikois-Emma.
Analogiakone

Laskutikku, hyvin yksinkertainen analogiakone.
Analogiakone tai analogiatietokone on laite, jossa tutkittava ongelma tai laskutehtävä mallinnetaan sen kanssa analogisella fysikaalisella mallilla, usein elektronisella piirillä.  Analogiakoneissa hyödynnetään mallisysteemin fyysisiä ominaisuuksia, kuten sähköistä potentiaalia, hydrostaattista painetta tai mekaanista liikettä. Nämä ominaisuudet vastaavat laitteessa ratkaistavan ongelmien tiettyjä suureita. Analogiakoneen antama vastaus saadaan mittaamalla ominaisuuksia analogisen mallin mukaan.
Historiaa

Analogiakoneet ovat vanhoja ja ensimmäiset mallit on tehty ennen ajanlaskun alkua. Ensimmäisenä laitteena on pidetty Antikytheran konetta, joka löytyi Kreikasta 1901. Se on noin vuodelta 100 eaa. Myöhemmät analogiakoneet rakennettiin yleensä tiettyä tarkoitusta varten, kuten William Thomson vuonna 1873 kehittämä kone, joka ennusti vuoroveden muutoksia. Vannevar Bush puolestaan rakensi ensimmäisen luotettavan differentiaalianalysaattorin 1930-luvulla. Se oli kehitetty ratkaisemaan differentiaaliyhtälöitä.Yksi analogisten tietokoneiden kehittäjiä oli myöskin Leonardo Torres Quevedo, joka kehitti esimerkiksi shakkikoneen.
Tilanne nykyisin

Digitaaliset tietokoneet ovat korvanneet analogiakoneet lähes kokonaan. Elektronisia analogiakoneita käytetään kuitenkin edelleen, sillä ne toimivat joissakin ongelmissa paremmin kuin digitaaliset.
Aiheesta muualla

Kuvia tai muita tiedostoja aiheesta analogiakone Wikimedia Commonsissa
Analoginen MiniAC-tietokone esillä museossa
Asutusyhteismetsä

Asutusyhteismetsä on asutustoimintaan liittyvä, usean asutustilan yhteiseen hallintaan luovutettu yhteismetsä. Jonkin verran niitä muodostettiin 1900-luvun alkupuoliskolla, mutta runsaammin niitä luotiin vuoden 1945 maanhankintalain perusteella. Maanhankintalain mukaan asutustila sai osuuden asutusyhteismetsästä, jos metsämaan luovuttaminen omana metsänä ei ollut mahdollista tai tarkoituksenmukaista. Asutusyhteismetsiä perustettiin erityisesti seuduille, joissa asutustoimintaa käytettävää viljelysmaata oli saatavilla, mutta metsämaata oli tähän tarkoitukseen niukasti. Asutusyhteismetsien hallinnon järjestämisestä säädettiin laissa yhteismetsistä (184/1925), joka sisälsi säännöksiä myös asutusyhteismetsistä. Vuonna 1958 niitä varten säädettiin oma laki eli laki asutusyhteismetsistä (356/1958), joka kumottiin maatilalailla (188/1977).
Asprópyrgos

| Asprópyrgos Asprópyrgoksen kunta Ασπρόπυργος Δήμος Ασπροπύργου |
| --- | --- |
 Kunnan sijainti
 Asprópyrgos
 Koordinaatit: 38°4′N, 23°35′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Länsi-Attika
Hallinto:  
 – Asutustyyppi:  kunta, kaupunki
 – Kallikrates-koodi:  5002
Pinta-ala:  
 – Kokonaispinta-ala:  101,98 km²
Väkiluku (2011):  30 251
 – Väestötiheys:  296,64 as./km²
Aikavyöhyke:  UTC+2
 – Kesäaika:  UTC+3
Postinumero:  193 00
Suuntanumero(t):  210
Rekisterikilpi:  Z
 
 www.aspropyrgos.gr 
Infobox OKVirheellinen NIMI-arvo: 
Asprópyrgos (kreik. Ασπρόπυργος) on Kreikan kaupunki ja samanniminen kunta (Δήμος Ασπροπύργου, Dímos Aspropýrgou), joka sijaitsee Länsi-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 101,98 neliökilometriä ja väkiluku 30 251 (vuonna 2011).
Asprópyrgos sijaitsee noin 16 kilometriä Ateenan keskustasta luoteeseen.